google/wiki40b huggingface dataset:
Nordisk selskap for Midtøstenstudier

Nordisk selskap for Midtøstenstudier (NSM) er en uavhengig forening for forskere i de nordiske landene som arbeider med Midtøsten og den muslimske verden, etablert i 1989. Selskapets sekretariat er lokalisert ved Senter for Midtøsten- og islamske studier (UiB). Selskapet utgjør den nordiske grenen av European Association of Middle Eastern Studies (EURAMES).
Selskapet arrangerer store internasjonale forskningskonferanser hvert tredje år, som går på rundgang mellom Sverige, Danmark, Finland og Norge.
Yoshinori Sembiki

Karriere

Yoshinori Sembiki startet sin profesjonelle karriere i Yomiuri i 1985. Han har også spilt for NKK, Urawa Reds, NEC Yamagata og Fukuoka Blux.
Han har tidligere vært trener for Sagan Tosu og New Wave Kitakyushu.
Gersemi

Gersemi er datter av gudinnen Frøya. Søsteren er Hnoss, og faren Od som er et aspekt av Odin. Hos Snorre Sturlason nevnes hun bare i þulur.
Gersemi er oppfattet som svært vakker, og hun er svært lik sin mor Frøya. Det er hevdet at både Gersemi og Hnoss egentlig bare er aspekter av Frøya. I henhold til filologen Rudolf Simek er navnene Gersemi og Hnoss å betrakte som synonymer.
Medvezjegorsk

Medvezjegorsk (russisk: Медвежьегорск,  karelsk: Karhumägi, finsk: Karhumäki), tidligere kjent som Medvezja Gora (russisk: Медве́жья Гора́), er en by i republikken Karelia i Russland. Medvezjegorsk ligger ved Murmansk-jernbanen, ved nordenden av Onega. Kvitsjøkanalen passerer forbi byen, som ligger 80 moh. 
Det har vært en landsby på stedet siden 1600-tallet, men den fikk ikke bystatus før 1916, da den ble kjent på russisk som Medvezja Gora (direkte oversatt: Bjørnefjell). Byen endret imidlertid navn til sitt nåværende russiske navn i 1938. Befolkningen vokste fra 15 800 i 1959 til 28 300 i 1996, men har falt siden da, til 16 551 i 2005.
Hypocephalini

Utseende

En stor (45-58 millimeter), avlang, brunlig til svart bille, utseendet er ganske utypisk for familien Cerambycidae. Arten er preget av sitt gravende levevis og kan overflatisk minne om sirisser i familien jordkrepser (Grylloblattidae). Hodet er langstrakt med små fasettøyne som sitter nær hodets bakkant, antennene er perlekjede-formede og bare litt lengre enn hodet. Kjevene er noe forlengede, holdes vanligvis bakoverbøyde. Bak hodet er det en markert "krage". Pronotum er stort (utgjør nær halve kroppslengden), avrundet tønneformet, glatt og nokså blankt. Dekkvingene er korte, sett ovenfra spisst hjerteformede, "skuldrene" er helt avrundede, med en læraktig overflate. Beina er korte og kraftige, lårene tykke, leggene markert krummede, særlig på bakbeina. Hannene er noe mer tettbygde med kraftigere bein enn hunnene.

Levevis

Denne arten er en utypisk trebukk i og med at den lever underjordisk, gravende. Den lever i fattig krattskog på sandig jordbunn (caatinga).

Utbredelse

Arten har en relativt begrenset utbredelse i Brasil.
Tolkar Jacques Brel

Tommy Körberg & Stefan Nilsson tolkar Jacques Brel er et musikkalbum med Stefan Nilsson og Tommy Körberg, utgitt i 1982. Som navnet sier, bygger albumet på tekster og melodier fra den belgiske visekunstneren Jacques Brel.
Marcus Holmgren Pedersen

Landslaget

Han ble tatt ut i Norges tropp til U19-EM 2019 i  Armenia.
Rudsbygd

Rudsbygd er en bygd nord i Lillehammer kommune. Det bor omtrent 600 mennesker på stedet. Rudsbygd var tidligere del av Fåberg kommune, men da Fåberg og Lillehammer ble slått sammen, fulgte også Rudsbygd med. Nabosteder er Follebu, Auggedal, Øyer og Fåberg.
Rudsbygd er delt opp i tre deler: Baklia vest for fylkesvei 255, Midtbygda langs Fv255 og Øverbygda mot øst/nord. Fylkesvei 255 går langs midtbygda og til Vinstra.
Rudsbygd er også kjent for proffsyklisten Edvald Boasson Hagen som har vunnet mange proffsykkelritt, inkludert to etappeseiere i Tour de France 2011.
Den lokale avisen Siste Post kommer ut tre-fire ganger i året. I Rudsbygd ligger Buvollen skole og Buvollen barnehage. 
Idrettslaget heter Rudsbygd IL og har ca 230-240 medlemmer. 27. februar 2016 arrangerer Rudsbygd IL det tradisjonsrike Rudsbygdrennet. Rennet er åpent for alle mellom 8 og 16 år og foregår ved Buvollen skole. 
Bygda har også et eget nettsted.
Roar Sundseth

Militær utdannelse

Sundseth fullførte i 1972 Befalsskolen for Hærens samband. Han gikk senere ved Befalsskolen øverste avdeling/Krisgsskole 2, Hærens forvaltningsskole, Hærens stabsskole og Forsvarets høgskole.
Sundseth hadde militær utdannelse fra USA. I 1994 gikk han ut fra Marine Corps Command and Staff College og i 1999 tok han kurs ved Naval Postgraduate School. Fra 2001 til 2002 studerte han ved US Army War College, der han avla mastergrad i strategiske studier. Han gikk også ved NATO Defense College.

Tjeneste

Den militære løpebanen startet Sundseth med tjeneste i Hærens samband fra 1972 til 1983. Han var så instruktør ved Våpenskolen for Hærens samband fra 1983 1986, før han var stabsoffiser ved Forsvarskommando Nord-Norge fra 1986 til 1989 og deretter stabsoffiser for kommandøren for Landstridskreftene i Nord-Norge fra 1989 til 1991. Fra 1992 til 1993 var Sundseth presse- og informasjonssjef i Forsvarskommando Nord-Norge. Deretter fulgte tjeneste som sjef for den felles operasjonsstab i Forsvarskommando Nord-Norge fra 1994 til 1997. Fra 1997 til 1998 var han sjef for Krigsplankontoret i Hærstaben i Forsvarets Overkommando. I 1998 ble han stabssjef i 6. divisjon, en post han hadde til 2001.
Fra 2002 til 2003 var han sjef for det norske stabselementet ved U.S. Central Command i Tampa i Florida i USA. Etter å ha vendt hjem til Norge, ble Sundseth tilknyttet fellesstaben i Forsvarets overkommando før han fra 2003 til 2006 var sjef for seksjon for operasjonsplanlegging i Forsvarsdepartementet.
I 2006 ble Sundseth utnevnt til nestkommanderende og stabssjef ved Fellesoperativt hovedkvarter. Samtidig ble han også forfremmet til generalmajor. I statsråd 27. mars 2009 ble han utnevnt til sjef for innovasjon, nettverkskapasiteter og informasjonsstruktur (INI) i Forsvaret. Sundseth var Cyberforsvarets første sjef ved opprettelsen i 2012 frem til han gikk av med pensjon av ved årsslutt 2013. I tiden som sjef INI og Cyberforsvaret var han en av initiativtakerne til etableringen av Center for Cyber and Information Security (CCIS).
Sundseth var Senior Fellow ved New Westminster College i Britisk Columbia i Canada.
Armenere i Norge

Historie

Den første gangen det kom armenere til Norge var i 1314, da en politisk delegasjon fra det armenske kongedømmet Kilikia kom med gaver til kong Håkon V.
Armenere begynte først å flytte til Norge i 1970-årene, men det kom en ny bølge i 1990-årene. Den første gruppen kom hovedsakelig fra Iran og Libanon. Den høyeste konsentrasjonen med armenere bor i Oslo.
Den andre bølgen armenere som kom til Norge i 1990-årene, var i forbindelse med Armenias uavhengighet fra Sovjetunionen, som var en spesielt dårlig tid for Armenia. Norge var blant de første landene som anerkjente Armenia som et uavhengig stat, i 1992, og begynte da å etablere politiske relasjoner med Armenia.
21. april 2007 satte Bergen opp flere armenske minnesteiner til minne for Fridtjof Nansen. Under folkemordet på armenerne hjalp Nansen flere armenere med å flykte fra Tyrkia.
Norges regjering anerkjenner ikke folkemordet på armenerne, på tross av oppfordringer fra blant annet Norges Kristne Råd, Miljøpartiet De Grønne og Armenias president Nikol Pashinyan.
Viktor Polášek

Karriere

Polášek debuterte i verdenscupen i skihopping den 24. januar 2015 i Sapporo i 2014/15-sesongen.
Han ble tatt ut i den tsjekkiske troppen til Ski-VM 2015 i Falun, der han sammen med Barbora Blažková, Michaela Doleželová og Jan Matura hoppet Tsjekkia til 11.-plass i mikslagkonkurransen. Tre dager klarte han akkurat ikke å kvalifisere seg til normalbakkerennet med sin 42.-plass.
Polášek ble juniorverdensmester i Junior-VM på ski 2017 i Park City, der han tok gull i normalbakke foran italienske Alex Insam og tyske Constantin Schmid.
I Ski-VM 2017 i Lahtis endte Polášek på 31.-plass i normalbakkerennet, mens han fire dager senere endte på 4.-plass i kvalifiseringen til storbakkerennet.
Fenalår

Fenalår er betegnelse for et kjøttstykke av lår, fortrinnsvis fra sau, men også fra annet småfe, som er speket. Spekeprosessen tar to til fire måneder eller mer, og kjøttet blir i noen områder også røykt. Holdbarheten avhenger av salting og tørrhet. Før speking ligger kjøttet i saltlake normalt seks til åtte dager. Speking/tørking skjer på et mørkt, luftig og kjølig sted. Fettet i fenalåret blir harskt av sol og dagslys. I eldre tider var det ikke uvanlig ha fenalår hengende på stabburet i flere år til det var helt uttørket.
Fenalår kan kjøpes i skiver, stykker eller som hele lår, med og uten ben. Produktet er saltet og tørket, og serveres vanligvis oppskåret i tynne skiver; alene eller som tilbehør til annen mat. Mange forbinder fenalår med julen. Dette kommer av at november tidligere var selve slaktemåneden, og dermed ble fenalår nytt i løpet av julen. 
Fenalår er typisk norsk mat som det er vanskelig å finne sidestykker til i utlandet. I Spania finner man Serranoskinken som er en spekeskinke fra svin. 
For å få en god kvalitet på fenalåret ble det gjerne før i tiden hengende både én og to vintre i stabburet. Ordentlig tørre fenalår hadde ofte fem–seks vintre bak seg.
Westgate Hotel

Westgate Hotel er en historisk bygning i Newport i Wales.
Den var opprinnelig en helt vanlig hotellbygning, men i 1839 brøt chartistopptøyene ut i byen, myndighetene brukte hotellet som fengsel og kulehull fra opprøret er fortsatt synlig i dørkarmen over hovedinngangen.
Bygingen er i nyere tid omgjort til et mindre butikk- og underholdningssenter.
Grønland politistasjon

Arkitektur

Politihuset er tegnet av arkitektkontoret Telje-Torp-Aasen. Arkitektene mottok Houens fonds diplom i 1983 og Betongtavlen i 1985 for bygningen.

Historie

Grønland politistasjon ble opprettet i 1866 i samme lokaler som Grønland brannstasjon. Den holdt senere til i Tøyenbekken 5 i mange år, inntil den i 1978 ble samlokalisert med Oslo politikammer i det nye politihuset på Grønland.
Ise Jingū

Ise Jingū (japansk: 伊勢神宮) er et Shintotempel som befinner seg i byen Ise i prefekturet Mie i Japan. Tempelet ble oppført år 4 f.Kr. og er tilegnet solgudinnen Amaterasu. Offisielt kjent som Jingū (神宮) består tempelkomplekset av en rekke mindre templer, som er sentrert omkring de to hovedtemplene Naikū (内宮) og Gekū (外宮). Ypperstepresten eller yppersteprestinnen ved tempelet må komme fra Japans keiserhus, og den nåværende yppersteprestinnen er Atsuko Ikeda, som er assistert av den tidligere prinsesse Sayako Kuroda.
Nuclear Blast

Nuclear Blast er et uavhengig, tysk plateselskap med avdelinger i Tyskland, USA og Brasil. 
Nuclear Blasts hovedkvarter ligger i Donzdorf i Göppingen. Plateselskapet ble startet i 1987 av tyskeren Markus Staiger, og ga opprinnelig ut hardcore punk-materiale. Etter hvert begynte plateselskapet å gi ut mer melodisk metal og ekstrem metal-band. Nuclear Blast er sammen med Century Media de to største, uavhengige plateselskapene til å gi ut melodisk heavy metal.

Signerte band

Se: Liste over Nuclear Blast band
Keukenhof

Keukenhof er et hageanlegg i Nederland, ved byen Lisse. Parken er kjent for sine vakre tulipaner som trekker turister til den store blomsterparken. Parken er en stor turistattraksjon i de to månedene den holder åpent.
Muja kullkraftverk

Muja kullkraftverk er et kullkraftverk i delstaten Vest-Australia i Australia. Det har en installert produksjonskapasitet på 854 MW fordelt på 4 kokere / turbiner à 200 MW hver. Anlegget ble ferdig 1965–1985.
Vannkraft

Behov for store dammer og kraftoverføringer

Fordi nedbør og elektrisitetsbehov kan variere mellom regioner vil det være behov for å overføre strøm over store avstander. Dette krever kraftlinjer med stor kapasitet som kan overføre elektrisitet fra områder med overskudd (stor magasinfylling) til områder med liten magasinfylling og/eller begrensede vannkraftressurser.

Kompliserte reguleringer

Kraftverk er ofte plassert rett ved vassdraget som er regulert, slik at vannet strømmer tilbake i elva etter å ha gått gjennom turbinen. Mellom inntaksmagasinet og kraftverket blir det lite vann i elva (restvannføring) eller elva blir helt tørrlagt. Konsesjonen som er gitt for utbyggingen gir bestemmelser for dette. Nærliggende vann kan også bli oppdemt og vannet overført i tunneler til inntaksmagasinet. Vann fra nabovassdrag kan også overføres i lange tunneler, noen ganger ved bruk av pumper. Ved bekkeinntak renner vann fra mindre elver rett ned i en kanal for å bli overført til magasin. Slike kraftutbygginger kan være svært omfattende med tunneler på mange kilometer. Den skjematiske fremstillingen til høyre viser dette for en større kraftutbygging i Sveits. Aller enklest kraftutbygginger er det når kraftverket og inntaksdammen er i samme konstruksjon eller står svært nært hverandre, slik det er vanlig i elvekraftverk. Noen eksempler er Hooverdammen i USA og Alta kraftverk i Finnmark.

Nedbryting av organisk materiale ved første gangs oppdemming

Ved første gangs oppdemning vil skog og annen biomasse bli satt under vann, om det ikke hugges vekk før vannfyllingen tar til. Biomasse vil kreve oksygen ved nedbryting og i en slik kunstig innsjø vil det bli underskudd på oksygen og kjemiske prosesser som danner dihydrogensulfid (H2S) kan starte. Et ekstremt tilfelle er Tucuruí-demningen i Brasil; her ble knapt noen av trærne som ble satt under vann fjernet før første gangs oppdemning. Før dammen ble bygget var det en skog på syv ganger Mjøsas areal, og ved fylling av magasinet ble det dannet så store mengder dihydrogensulfid at dette fikk alvorlige miljømessige følger. Det ble store luktproblemer i elva nedenfor kraftverket, korrosjon i turbiner og andre stålkonstruksjoner.

Kulturlandskap settes under vann

Ved oppdemning av et landområde eller en dal vil naturligvis landområder bli ubrukelige for de aktivitetene som tidligere var mulig. Et omfattende tilfelle er byggingen av i Tucuruí-demningen i Brasil der 3000 familier og over 280 000 dyr ble flyttet for å forsøke å redde noe av dyrelivet.
Et enda mer ekstremt eksempel er De tre kløfters demning, der mange byer ble satt under vann og over en million innbyggere måtte forlatte sine hjem, som tematisert i filmen Balzac og den lille kinesiske syersken.
Cremastochrysallis discrepans

Utseende

En stor (vingespenn ca. 120 millimeter), gulbrun påfuglspinner.
Hver vinge har en liten øyeflekk med sølvfarget kjerne.

Levevis

Larvene lever selskapelig. De har blitt funnet på planten Entandrophragma angolense (Meliaceae).

Utbredelse

Arten er utbredt i Afrika, fra Elfenbenskysten i nordvest til Uganda i nordøst og til Angola i sør.
William Lind

Karriere

William Lind har representert det svenske landslaget under VM i orientering i 2010, 2011, 2015 2016 og 2017. Hans beste individuelle resultat i verdensmesterskapssammenheng er 3.plass og bronsemedalje fra langdistansen i estiske Tartu i 2017. I EM i 2014 i portugisiske Palmela ble Lind nummer seks på langdistansen. Han var med på Sveriges lag som tok bronse på VM-stafettene i 2016 og 2017. Fra Verdenscupen i orientering har han fem pallplasseringer. Han ble nummer tre på et sprintløp i Norge under Nordic Orienteering Tour i 2011 og tok andreplassen bak Thierry Gueorgiou i 2015-sesongens sjette verdenscupløp, en mellomdistanse i Munkedal ved Uddevalla.
William Lind vant den prestisjetunge femdagerskonkurransen O-Ringen sammenlagt i 2015. Han tok sin første verdenscupseier 1. september 2018 da han vant jaktstarten under prøve-VM i Aremark, Østfold.

Meritter

Se oversikter til høyre over medaljer fra hans karriere.
Óscar Murillo

Landslaget

Han ble tatt ut i Colombias tropp til VM i fotball 2018 i Russland.
Headda

Etymologi

Headda er en kortform av navn basert på det urgermanske navneleddet *haþu-, «kamp». Den norrøne formen av navneleddet er hǫð.
Herculo kraftverk

Herculo kraftverk er et gasskraftverk med kombinert gassdrift og oljedrift i Nederland. Det har en installert produksjonskapasitet på 362 MW fordelt på 2 turbiner a hnhv 277 MW og 85 MW (gass). Anlegget ble ferdig i 1972–1982. Brenselstypen er naturgass og olje. Anlegget har hatt prøvedrift med biooljefyring via pyrolyse, men på grunn av reduksjoner i subsidier til fornybar energi har dette prøveprosjektet blitt innstilt. Operatøren er Electrobel.
Landbúnaðarháskóli Íslands

Studier

Skolen tilbyr studieretninger innen landbruk, både på videregående og høyskolenivå, landskapsplanlegging, skogbruk og miljø. Dessuten tilbyr den en linje for gartneri- og blomsterdyrking på videregående nivå.
Voice of Northwind

Voice of Northwind er et norsk rockeband fra Sandefjord. De vant en lokal maratonrock i 1990 og ga i 1999 ut albumet Voice of Northwind. Ivan T. Brekke er bandets lyriker og daglig leder.
Medulen

Medulen (også kalt Mejulen) er ei øy i Bamble kommune i Telemark, som ligger i leia mellom Melbyfjorden og Rognsfjorden og mellom øyene Kråka og Såstein. Øya er privateid med en hytte og to brygger og kjennetegnes ved en lang marmorstripe langs hele den vestlige delen av øya. Øya er på grunn av denne stripen et viktig landemerke fra fjorden og er synlig fra Helgeroa til Stråholmen
Øya har også et fyr som dekker den indre leia.
Certeparti

Certeparti (engelsk: Charter-party) er et dokument som inneholder transportavtalen mellom befrakter og eier av skip. Det foreligger en rekke internasjonalt anerkjente standardcertepartier. For stykkgods i linjefart kalles fraktavtaleformularet for konnossement.
Navnet kommer av latin Charta partita som direkte oversatt betyr delt avtale, og viser til at avtalen blir laget i to identiske eksemplarer, ett til befrakter og et til skipets eier.  
En slik avtale kan gjelde leie av skip (med eller uten mannskap) for gods- eller passasjerfrakt for et gitt tidsrom eller strekning, eller frakt av nærmere spesifisert gods eller passasjerer for en gitt strekning. Avtalen inneholder typisk opplysninger om skipets navn, størrelse og satsene for frakt. Dessuten fastsettes antall liggedager, og det gis bestemmelser om returfrakt.
Det ligger egne bestemmelser innenfor amerikanske lovgivning knyttet til Carriage of Goods by Sea Act.
NM i friidrett 1918

Norgesmesterskapet i friidrett 1918 ble arrangert i Kristiania fra 17. til 18. august. 
Arrangør var Kristiania IF. Kun menn deltok.
Kongepokalvinner ble Alf Halstvedt. 
Se også NM i mangekamp 1918.
Tinea columbariella

Utseende

En liten til middelsstor (vingespenn 9-15 millimeter), gråbrun møll. Arten er noe kraftigere bygget enn de fleste andre Tinea-artene. Antennene er trådformede og nesten så lange som forvingene. Hodet, forkroppen og forvingene er gråbrune, forvingen har en liten, mørkere flekk nær spissen. Arten er ganske lik flere andre arter i slekten Tinea. Bakvingene er blekt gråbrune. Larven er hvitaktig med mørkebrunt hode.

Levevis

Arten blir oftest funnet i dueslag og hønsehus, men kan også finnes i reir av ville fugler, blant andre taksvale og gråspurv. Larvene, som lever i rør laget av silke som de har spunnet, lever av ulike slags dødt animalsk materiale, blant annet fjær.

Utbredelse

Arten er utbredt over det meste av Palearktis. I Norge er den kjent fra Oslo-området og fra Vest-Agder.
Kaukasisk mynde

Opprinnelse og alder

Opprinnelsen til denne mynden er ukjent. Kynologene har konkludert med at det er mye tazi i den, men det må også være andre rasen innblandet. Kanskje har den en felles stamfar med chortaj og borzoi. Kan hende finnes det også noen dråper med afghanerblod i den.
Man trodde lenge at denne mynden døde ut under 2. verdenskrig. For omkring 100 år siden fantes det to varianter av rasen, dene ene kalt «Krymka» (med tilhold i Krim distriktet) og den andre «Gorka» (med tilhold langs foten av Kaukasusfjellene). Disse områdene ble imidlertid nærmest fullstendig rasert under den russiske revolusjonen og 2. verdenskrig. Men noen få hunder overlevde, og disse ble siden krysset og danner således grunnlaget for dagens hunder.
Den første rasestandarden ble puplisert på russisk i 1951 og var basert på kritikker av mer enn 700 mynder samlet i årene 1946–1950, gjort av eksteriørdommer Constantin Esmont og hans kollega A. M. Lerkhe. Rasen aksepteres imidlertid ikke av vestlige kennelkubber.

Utseende, anatomi og fysikk

Dette er en meget vakker hund, som bortsett fra størrelsen ligner mye skotsk hjortehund. Rasen er imidlertid mye mindre, og har noe lengre (ca. 4-5 cm) og mer silkemyk pels. Lengden på pelsen kan være noe større vinterstid. Alle farger og kombinasjoner tillates, unntatt ensfarget hvit. Halen er buskete og bæres i en gjerne i en krøll nederst.
Den kaukasiske mynden skal være svært lett på foten, meget hurtig og spenstig. Det fortelles at engelskmenn på begynnelsen av 1900-tallet aldri før hadde sett en mynde med så hurtige bevegelser. De kunne fortelle at denne hunden med letthet kunne snu eller stoppe på halve distansen av en greyhound. 
På begynnelsen av 1900-tallet ble det importert ei tispe til England, med de klingende navnet «Fly». Hun var født i Italia av foreldre som var importert dit. Fly var 51 cm i mankehøyde og veide drøyt 14 kg. Denne mynden er altså ganske liten av vekst og skal ha (hatt?) mørk blå øyne med noe brunt i. Pelsen kan være grå i ulike nyanser og silkemyk. Hvitt i brystet og framre del av halsen. Labbene kan også være hvite og er ganske store i forhold til hundens størrelse.
Dagens standard sier hannene skal være ca. 62-70 cm i mankehøyde, mens tispene skal være ca. 59-67 cm. Trolig har de altså blitt litt større med årene.

Bruksområde

Rasen har tradisjonelt blitt benyttet til hetsjakt på hare og annet småvilt i de kaukasiske fjellene. Den skal være en meget dyktig jakthund, som manøvrerer med letthet og i stor fart i det ulendte fjellterrenget.

Lynne og væremåte

Rasen skal ha et meget godt gemytt og regnes for å være snill mot både små og store.
Den flyvende hollender (opera)

DVD

1989 – Liveopptak dirigert av Leif Segerstam. Matti Salminen (Daland), Hildegard Behrens (Senta), Raimo Sirkiä (Erik), Anita Välkki (Mary), Jorma Silvasti (Styrmannen), Franz Grundheber (Hollenderen). Savonlinna Opera Festival.
Du Store Verden!

Du Store Verden! (etablert 1996) er en norsk kulturorganisasjon med det formål å fremme det kulturelle mangfold. Den var initielt kalt TAMTAM (-99), ble etablert på initiativ av Brynjar Bjerkem og Eli Borchgrevink, har holdt større mønstringer (1999, 2002), samt etablert en artistbank, som et ledd i et internasjonalt samarbeid. Det er støttet av Norsk kulturråd, Utenriksdepartementet, Oslo kommune, NORAD og Akershus fylkeskommune. Styreleder (2006) er Kirsti Knudsen fra Norsk Folkehjelp.
Kraftleverandør

En kraftleverandør er et selskap som handler med energi, som oftest elektrisitet.

Norge

Den største norske kraftleverandøren er Statkraft, som også er en kraftprodusent.
Norge har fritt valg av kraftleverandør. Opprinnelig var kraftleverandørene til sluttbruker kommunale eller regionale offentlige selskaper, som i endel tilfeller også var produsenter av energi.
AES Andres gasskraftverk

AES Andres gasskraftverk er et gasskraftverk i Den dominikanske republikk. Det har en installert produksjonskapasitet på 319 MW. Brenselstypen er naturgass og LNG. Dette er landets største kraftverk.
Miller-Urey-eksperimentet

Miller–Urey-eksperimentet (eller Urey-Miller-eksperimentet) var et eksperiment utført i 1952 av Stanley Miller og Harold Urey som skulle simulere forholdene på Jorden da livet oppsto, og se om en kjemisk evolusjon kunne oppstå. Dette eksperimentet ble utført uten oksygen, fordi de visste at hvis oksygen var tilsatt, ville aminosyrene oksidere. Eksperimentet testet hypotesen av den sovjetiske forskeren Aleksander Oparin og J. B. S. Haldane om at forhold på den primitive jordkloden favoriserte kjemiske reaksjoner som resulterte i kjemiske sammensetninger som er grunnlaget for liv. Det regnes som et av de klassiske eksperimenter på grunnleggende liv, og resultatene ble publisert i 1953 på Universitetet i Chicago.
En ny gjennomgang av resultatene i oktober 2008 viste at 22 aminosyrer ble laget, istedenfor de 5 som først ble påvist.
Spesielt ble eksperimentet som var ment å simulere et vulkansk utbrudd analysert. Disse nye resultatene gir klarere bevis på at biologiske molekyler kan dannes fra enkle kjemikaliebestanddeler.